Босния территорияһында VII быуаттарҙан бирле серб ҡәбиләләре. йәшәгән. Балҡанға күскәндән һуң күпмелер ваҡыт үткәс, сербтар бер нисә ҙур община формалаштырған һәм улар артабан дәүләт ойошмалары булып киткән. Ул саҡта тарихи өлкә булараҡ Босния Дрина һәм Босна йылғалары араһында урынлашҡан. Һуңғараҡ уның өлөштәре төрлө серб, хорват һәм бойондороҡһоҙ босний дәүләттәре биләмәләренә ингән. Византиянан вассал бойондороҡло булған шундай тәүге босний дәүләтенә 1180 йылда бан Кулин нигеҙ һалған. Босния короллеге үҙенең юғары үҫешенә XIV быуаттың икенсе яртыһында идара иткән бан Твртко I дәүерендә өлгәшкән. 1370 йылға ул Босния территорияһын хәҙерге Босния һәм Герцеговина биләмәләренә саҡлы киңәйткән, был саҡта Босния бойондороҡлоғона янаусы төп илдәр Венгрия һәм Дубровник республикаһы менән союз булдырған. 1377 йылдан ул шулай уҡ Сербия короле булған, ә 1390 йылдан, Иллирияны һәм Адриатик диңгеҙ утрауҙарын баҫып алғандан һуңxa0— ул Хорватия һәм Далмация короленә лә әйләнгән. Был осорҙа Босния Балҡанда төбәк бөйөк держава ролен уйнаған, йоғонтоһо буйынса тик Венгрия һәм Ғосман империяһынан ғына ҡалышҡан. Твртко төрөк һөжүмен уңышлы туҡтатып тора алған, ләкин ул вафат булғандан һуң дәүләттә үҙ-ара тартыш башланған. 1463 йылға Босния бойондороҡһоҙлоғон юғалтҡан һәм Ғосман империяһы составына административ берәмек (виләйәт) сифатында ингән. 1853 йылдан виләйәт Босния һәм Герцеговина тип атала.